हरियाणा के वित्त मंत्री कैप्टन अभिमन्यू ने इनेलो, बसपा गठबंधन को बेमेल गठबंधन बताते हुए कहा कि दोनो पार्टियों के कार्यकर्ता के संस्कार व विचारधारा विरोधाभासी रही है। यह गठबंधन राजनीति के गणित के फार्मूले का वह प्रयोग है कि जमा करते जाओ और प्रयोग व नतीजा माईनस ही रहेगा। उन्होंने कहा कि यह गठबंधन लंबे समय से सत्ता से दूर रहे नेताओं की सत्ता की लालसा मात्र है।

यह भी पढ़ें: इनेलो-बसपा गठबंधन पर सोशल मीडिया पर लिए जा रहे हैं चटकारे

हरियाणा में बसपा और इनेलो के गठबंधन को लेकर भाजपा और कांग्रेस दोनों में प्रतिक्रियाओं का दौर शुरू हो गया है. राजनीति के जानकारों का मानना है कि इससे बड़ा नुकसान कांग्रेस को होने की संभावना है। दूसरी तरफ इनेलो को इससे काफी बढ़त मिलने की संभावना भी जताई जा रही है।